బ్రూనా అబ్దుల్లా

బ్రూనా అబ్దుల్లా ప్రధానంగా బాలీవుడ్‌లో పనిచేస్తున్న బ్రెజిలియన్ నటి. ఆమె పునీత్ మల్హోత్రా ఐ హేట్ లవ్ స్టోరీస్ (2010), అడల్ట్ కామెడీ చిత్రం గ్రాండ్ మస్తీ (2013) చిత్రాలలో తన నటనకు ప్రసిద్ధిచెందింది. ఆమె 2012 తమిళ చిత్రం బిల్లా II, 2014 చిత్రం జై హోలో అన్నే పాత్రలో కూడా నటించింది.

 ప్రారంభ జీవితం 
బ్రూనా అబ్దుల్లా బ్రెజిల్‌లోని గుయాబాలో సిరియన్ సంతతికి చెందిన తల్లి, జర్మన్-ఇటాలియన్ వంశానికి చెందిన తండ్రికి జన్మించింది. ఆమె టూరిస్ట్‌గా భారతదేశానికి వచ్చి బాలీవుడ్‌లో నటిగా పని చేయడం ప్రారంభించింది. ఆ తరువాత, తన కెరీర్‌ని సెట్ చేసుకోవడానికి ముంబైలో స్థిరపడింది.

 కెరీర్ 
ఆమె ఇండస్‌ఇండ్ బ్యాంక్, రీబాక్, ఫియామా డి విల్స్.. ఇలా మరెన్నో వాణిజ్య ప్రకటనలలో చేసింది.

ఆమె తన తొలి ఆల్బమ్ మేరే ఘమ్ కే దయారే మేలో శేఖర్ సుమన్‌తో నటించింది. అనుభవ్ సిన్హా క్యాష్ (2007)లో ఆమె "రెహెమ్ కరే" పాట చేసింది. 2011లో విడుదలైన దేశీ బాయ్జ్ చిత్రంలో ఆమె డ్యాన్స్ సీక్వెన్స్‌లో కనిపించింది.

ఆమె రియాలిటీ టీవీ షో డ్యాన్సింగ్ క్వీన్, రియాలిటీ టీవీ షో ఖత్రోన్ కే ఖిలాడీలో కూడా పాల్గొంది. ఆమె 2009 సెప్టెంబరు 9న ఫియర్ ఫ్యాక్టర్ నుండి తొలగించబడి, 2009సెప్టెంబరు 17న వైల్డ్ కార్డ్ రీ-ఎంట్రీ పొందింది. అయితే, 2009 సెప్టెంబరు 24న తిరిగి వైదొలగాల్సి వచ్చింది.

 వ్యక్తిగత జీవితం 
ఆమె 2018 జూలై 25న తన స్కాటిష్ ప్రియుడు అలన్ ఫ్రేస్‌తో వివాహ నిశ్చితార్థం చేసుకుంది. వారు మే 2019లో వివాహం చేసుకున్నారు. ఈ జంటకు ఒక కుమార్తె ఉంది.

 మూలాలు 

వర్గం:బ్రెజిలియన్ మహిళా మోడల్స్
వర్గం:బ్రెజిలియన్ సినిమా నటీమణులు
వర్గం:బ్రెజిలియన్ టెలివిజన్ నటీమణులు
వర్గం:భారతదేశంలోని బ్రెజిలియన్ ప్రవాస నటీమణులు
వర్గం:హిందీ సినిమా నటీమణులు
వర్గం:తమిళ సినిమా నటీమణులు
వర్గం:భారతీయ గేమ్ షోలలో పోటీదారులు
వర్గం:భారతీయ రియాలిటీ టెలివిజన్ సిరీస్‌లో పాల్గొనేవారు
వర్గం:1986 జననాలు